Odense Adresse-Contoirs Efterretninger, 1846-08-15
Stænderforsamlingen i Roeskilde. J tyvende Møde den 8 August blev til foreløbig Behandling foretaget Sagen, betræffende Udkast til Jnterims=Reglement for Kallundborg Lodseri. Som Referent for den nedsatte Committee (Bruun, Kjøbm. Sidenius, Gross. A. Hansen) oplæste Gross. Hansen Committeens Betænkning. - J 21de Møde den 10 August var den af Hs. Maj. istedetfor Biskop Mynster udnævnte Deputerede for Geistligheden, Provst Lautrup, indtraadt i Forsamlingen. Præsidenten anmeldte, at han havde modtaget følgende private Andragender: Agent Bruun. Andr. fra Borgerrepræsentanterne i Odense, Middelfart, Assens, Faaborg, Bogense, Nyborg, Kjerteminde og Rudkjøbing ang. Grundsætningerne for almindelig Værnepligts Jndførelse. Ligeledes anmeldte Præsidenten, at han havde modtaget Committee Betænkning over det af Agent Bruun indgivne Andragende om Jndhenten af vedkommende Communes, Erklæring, førend Bevilling til fri Proces meddeles. Endvidere tilkjendegav den gl. Commissarius, at han fra det kgl. danske Cancellie havde modtaget Underretning om, at Valget paa en Deputeret og Suppleant for de mindre Landeiendomsbesidderes 8de Valgdistrikt nu var tilendebragt, samt at Arvefæster Anders Severinsen af Kagstrup, Skjelby Sogn, var bleven valgt til Deputeret, og Gaardfæster Hans Hansen i Taarnmark til Suppleant. Den kgl. Commissarius, forelagde derpaa Forsamlingen Udkast til en Forordning om almindelig Værnepligt for Kongeriget Danmark, idet han meddeelte en kort Udsigt over dets Jndhold og de Motiver, hvorpaa det er bygget. Derhos underrettede han Forsamlingen om, at Major v. Jrminger, Adjutant Hs. Maj. Kongen, allern. var beordret til i denne Sag at møde som kongelig Tilforordnet, for at meddele deels den nedsatte Committee, om den maatte ønske det, deels Forsamlingen, de Oplysninger, som Commissarius, hvad de militaire Forhold angik, ikke vilde see sig istand til at meddele. Commissarius tilføiede, at Major Jrminger om et Par Dage vilde komme tilbage fra en Reise, og at han da, om Committeen maatte ønske at conferere med ham, vilde være til dens Disposition. Til at prøve det nævnte Lovudkast vedtog Forsamlingen at nedsætte en Committee af syv Medlemmer, men Valget af disse blev udsat til det næste Møde. Til foreløbig Behandling blev foretaget Sagen betræffende det af Brændeviinsbr. Sidenius indgivne Andr. om Anskaffelse af Redningsbaade med dertil hørende Apparater. Som Referent for den nedsatte Committee (Schulin, Brix, Brændeviinsbr. Sidenius) oplæste Grev Schulin Committeens Betænkning. Til foreløbig Behandling blev endvidere foretaget Sagen betræffende Udkast til et Reskript til Amtmanden over Færøerne, angaaende nogle i Aarene 1839-42 udkomne Anordningers Udvidelse til bemeldte Øer. Som Referent for den nedsatte Committee (Hunderup, Olivarius, Bang) oplæste Cancellieraad Hunderup Committeens Betænkning. Til foreløbig Behandling blev derefter foretaget Sagen, betræffende Udkast til en Anordning ang. Forbedring i de offentlige civile Lægers Embeds-Jndtægter. Som Referent i den i Sagen nedsatte Committee (C. Neergaard, Jacob Jensen, Wolff), oplæste Kammerraad Wolff den af Committeen afgivne Betænkning. Kammerherrerne Benzon og Abrahamson udtalte sig for en bedre Lønning saavel af Stiftsphysici som Landphysici. Under Debatterne yttrede Brændeviinsbr. Sidenius: "Her er faldet en Yttring fra en æret kjøbenhavnsk Deputeret (Grosserer Meinert), som jeg ikke troer at kunne lade gaae ganske upaatalt hen. Han har nemlig skildret Lolland og Falster som et lidet Batavia. Der staaer rigtignok i gamle Geographier, at Laaland er bekjendt for sin Koldfeber og sine Mannagryn, men jeg troer, at den nævnte Sygdom og Gryn ikke existerer mere der, end andre Steder. For nogen Tid tilbage, da der var mange Sumpe og Skove, var vel Koldfeberen fremherskende der: men nu er dette langtfra at være Tilfældet, og hvad Alderen angaaer, da opnaaer Man der en ligesaa skjøn Alder som andetsteds. Som Referent for PetitionsCommitteen (Larsen, Ussing, Etatsraad Neergaard, Buchwald, Stenfeldt) oplæste Justitsraad Ussing den af Committeen afgivne Betænkning angaaende den Fremgangsmaade, som skal følges ved Behandlingen af de til Committeen overgivne Sager. Betænkningen gik ud paa, at den Fremgangsmaade, som hidtil har været fulgt i Henseende til de til PetitionsCommitteen overleverede Andragender, ogsaa følges i indeværende Session, - hvilket antoges af Forsamlingen. Blandinger. Af "Schlesw. Holst. Angeiger" for 10 d. M. sees, at det Slesv.-Holst-Lauenb. Cancellie allerede under 18 f. M. har med Hensyn til det aabne Brev af 8 f. M. om Arvefølgen i Hertugdømmerne tilskrevet den Kgl. Slesv.-Holst. Regjering paa Gottorp saaledes: "Det vil i Almindelighed kunne forudsættes, at Undersaatterne ville med den skyldige Ærbødighed, modtage denne Kongelige Kundgjørelse, og indrette deres Opførsel derefter. Skulde alligevel utilladelige Demonstrationer blive foretagne i denne Anledning, saa bør samme modvirkes med det Alvor og Eftertryk, som Sagens høie Vigtighed kræver." Af de indkaldte holsteenske Suppleanter have, ifølge Kieler Corr., Senator Eilers (for Kiel) og Advocat Forchhammer (for Stæderne Lütjenburg og Oldenburg) erklæret, at de ikke kunne give Møde. Berl. Tid, meddeler følgende Brev fra Berlin af 7 August: "Det engelske Blad Times, har – som bekjendt - med overdreven Heftighed anklaget den preussiske og østerrigske Regjering for at begge understøtte Agitationen i Slesvig og Holsteen. Om Fyrst Metternich paastaae velunderrettede Personer, at Hs. Durchl. ikke alene misbilliger Demonstrationerne i Hertugdømmerne, men at han endog ligefrem forkaster den statsretlige Opfatning af Forholdene, der ligger til Grund for hine Demonstrationer. Og hvad den preussiske Regjering angaaer, saa tillade vi os at henlede Opmærksomheden paa en opsigtvækkende Artikkel i No. 191 af "Zeitung für Preussen, hvorom Man siger at den hidrører fra en competent Pen. Vi ville lade det uafgjort, om denne Opfatning af Forholdene baader Tydsklands Jnteresser, og om den overhovedet er den rigtige, eller ikke; men vi formene, at det ikke er raadeligt at hengive sig til Jllusioner ligeoverfor meget positive Tilstande, hvilke desværre tildeels allerede ere komne til Afgjørelse."